Сыжажэ МуIэед ягу къагъэкIыж
2011 гъэм шыщхьэуIум и 30-м бзаджащIэхэм яIэщIэ-кIуэда, МВД-м и полковник Сыжажэ МуIэед футболымкIэ и фэеплъ зэхьэзэхуэ иджы еханэу Бахъсэн районым щекIуэкIащ. Абы хэтащ топджэгум и ветеранхэм я командэхэр.
Зэхьэзэхуэм кърихьэлIат Урысей МВД-м и «Бахъсэн» къудамэм, «Эталон» (Бахъсэн), «Старая гвардия» (Налшык), КъБР-м и Следственнэ комитетым, Бахъсэн къалэм, Бахъсэн районым, Нарткъалэ, Псыгуэнсу къуажэм я гупхэр.
Къызэхуэсахэм къызэгъэпэщакIуэхэм я цIэкIэ псалъэ гуапэхэмкIэ захуигъэзащ Бахъсэн район администрацэм и Iэтащхьэм и къуэдзэ Iэхъуэбэч Андзор. Абы къыхигъэщащ хабзэр ихъумэу хэкIуэда офицерым и фэеплъыр ящыгъупщэ зэрымыхъунур икIи футболистхэм ехъуэхъуащ мы зэхьэзэхуэм я насып щытекIуэну.
Сыжажэ МуIэед и адэ Iэуес и къуэм пщIэ зэрыхуащIыр зэригуапэр жиIащ икIи абыкIэ фIыщIэ яхуищIащ районым и администрацэмрэ зэпеуэм кърихьэлIахэмрэ.
Командэхэр ерыщу зэпэщIэтащ. Республикэм и Следствен-нэ комитетым и футболист- хэр псоми ефIэкIащ икIи саугъэт нэхъыщхьэр зыIэрагъэхьащ. Абыхэм къакIэлъокIуэ «Эталон»-р. Бахъсэн къалэм и гупыр ещанэщ.
Хьэтау Ислъам.
